Tämä on kysymys, joka on viime vuosina tullut ajankohtaiseksi yhä useammalle ensimmäisen tai korvaavan ruohonleikkurin hankintaa suunnittelevalle. Me lähdimme toteuttamaan tutkimusta tätä artikkelia varten ottamalla huomioon yhtä lailla sekä bensiini- että sähkökäyttöiset ruohonleikkurit. Lopputulemana kuuden parhaan laitteen joukkoon valikoitui neljä akkukäyttöistä, yksi johdollinen sähkökone ja yksi perinteinen polttomoottorilla varustettu malli. Vaikuttaa siis siltä, että markkinoilla ollaan vahvasti siirtymässä kohti sähkökäyttöisiä koneita. Suurimmat syyt tähän ovat akkuteknologian kehitys, sähkölaitteiden vähäinen huollon tarve, hiljaisempi käyntiääni ja ainakin näennäinen päästöttömyys.